# Neuroblastoma

El neuroblastoma (NB) és un dels càncers més comuns en els nens i representa la meitat de totes les neoplàsies malignes dels nadons.
Els neuroblastomes, els ganglionenuromes, els ganglioneuroblastomes i les seves variants histològiques són tumors embrionaris del sistema nerviós simpàtic i es classifiquen col·lectivament sota la denominació de tumors neuroblàstics.

## Causa

S'origina a partir de cel·lules indiferenciades de la cresta neural i és la neoplàsia més important de les derivades d'aquesta estructura embriològica. Es desconeixen les causes per les quals es forma aquest tipus de càncer, tot i que en el decurs dels darrers anys s'han aconseguit notables avenços en la comprensió de la seva genètica molecular. Segons alguns investigadors, fenòmens locals o sistèmics d'hipòxia esdevinguts durant el procés de formació de la cresta neural podrien estar implicats en l'origen dels NBs. Se sap també que la deleció de certes regions dels cromosomes 1 i 11 té a veure amb el procés de carcinogènesi i influeix a més sobre la velocitat de progressió d'aquest càncer. Entre els oncògens del neuroblastoma i altres tumors neuroblàstics figuren LMO1 i BARD1.
Les anomalies, siguin mutacions o amplificacions, en el gen BARD1 i en el gen que codifica el receptor tirosina-cinasa ALK (Anaplastic Lymphoma Kinase) s'associen amb el desenvolupament de neuroblastomes d'alt risc. Un 25% de tots els neuroblastomes mostra una sobreexpressió de l'oncogen MYCN, fet que es correlaciona amb una alta agressivitat i un mal pronòstic, particularment quan està associada de forma sinèrgica a l'expressió de l'oncogen LMO1. L'existència d'una deleció 11q s'associa també amb un curs advers de la malaltia. Per contra, una alta expressió de la TrkA (un membre de la família dels receptors de la neurotrofina) es indicativa d'un comportament biològic tumoral favorable.
Es creu que canvis aberrants en certs microARNs contribueixen significativament a la patogènesi, heterogeneïtat molecular i resistència al tractament dels NBs.

## Tipus

El neuroblastoma es divideix al seu torn en dos tipus de tumor:
* El ganglioneuroma, que pot créixer però no es dissemina. S'ha descrit algun cas de tumor suprarenal mixt feocromocitoma-ganglioneuroma i de ganglioneuroma coroïdal en persones amb NF1. Pocs ganglioneuromes s'originen a la medul·la adrenal, encara que el seu diagnòstic fortuït ha augmentat amb la generalització de la pràctica de proves d'imatge. Escasses vegades, els ganglioneuromes adrenals formen part d'una neoplàsia endocrina múltiple tipus II. L'aparició d'un ganglioneuroma paratesticular molts anys després del desenvolupament simultani d'un ganglioneuroma adrenal i un carcinoma papil·lar de tiroide en un mateix individu és un fet excepcional.
* El ganglioneuroblastoma, que pot créixer i pot disseminar-se. Té dos subtipus histològics principals: entremesclat i nodular. Gairebé sempre afecta a nens d'entre 2 i 4 anys, ambdós sexes per igual. Inusualment, apareix en adolescents o adults.
El neuroblastoma olfactori o estesioneuroblastoma és un rar càncer de la cavitat nasal i dels sins paranasals o esfenoïdals amb un comportament biològic força divers] que s'origina en les cèl·lules mare neuroectodèrmiques de l'epiteli olfactiu. Pot ser una infreqüent causa tumoral de proptosi ocular. És una entitat clínica diferent al neuroblastoma, no forma part de les neoplàsies del sistema nerviós simpàtic i té unes característiques histològiques molt distintives. Per això, malgrat la similitud entre ambdues denominacions, no s'han de confondre nosològicament.
La primera classificació del neuroblastoma d'acord als seus criteris de risc va ser proposada a principis dels anys 70 i de llavors ençà ha evolucionat molt. Avui dia, segons els diferents trets clínics i anatomopatològics que presenten, els neuroblastomes estan categoritzats en sis estadis acceptats internacionalment: 1, 2A, 2B, 3, 4 i 4S.

## Epidemiologia

La seva incidència aproximada és d'un cas/8.000 naixements i la mitjana d'edat en el moment del diagnòstic és de 19 mesos. Generalment es presenta en nens menors de 5 anys com una massa intrabdominal. Rares vegades es veu en nens més grans o en adolescents.
Si bé la majoria dels casos de neuroblastoma són esporàdics, un 1-2% d'ells tenen caràcter familiar. El risc de desenvolupament de la malaltia en futurs germans d'un nen amb neuroblastoma és, però, molt baix.
Ocasionalment, els NBs apareixen en el context d'una síndrome de Beckwith-Wiedemann, d'una síndrome de Sotos, d'una síndrome d'hipoventilació central/malaltia de Hirschsprung, d'una síndrome de Kinsbourne, d'una síndrome de Noonan o d'una neurofibromatosi tipus I (NF1). Poden presentar-se associats a una púrpura de Henoch-Schönlein, tot i ser aquest un fenomen clínic molt inhabitual.
Els neuroblastomes en adults són molt infreqüents (1/10 milions adults/any), independentment de la seva localització. Tenen característiques biològiques diferents a les dels neuroblastomes que apareixen en nens i adolescents i mostren una major quantitat de mutacions somàtiques. Aquests casos acostumen a ser diagnosticats en un estadi avençat i tenen un alt índex de recidives.

## Clínica

Aproximadament dues terceres parts dels neuroblastomes sorgeixen en la glàndula suprarenal (que es troba en la part superior dels ronyons) o en les cèl·lules nervioses dels ganglis de la cadena simpàtica paraespinal (a prop de la medul·la espinal) que són les responsables de controlar el ritme cardíac, la pressió arterial i la digestió. Quan els neuroblastomes són paraespinals poden desplaçar o envair la medul·la o les arrels nervioses que surten d'aquesta, provocant una síndrome de compressió medul·lar de característiques clíniques molt diverses. Amb certa freqüència, els neuroblastomes tenen una aparença radiològica molt semblant a la dels nefroblastomes. La resta d'aquests tumors solen presentar-se en el tòrax, el coll o la pelvis. Poques vegades, es generen a la bufeta urinària o als testicles.
En el moment del diagnòstic, molts dels neuroblastomes estan disseminats (metàstasi) als ganglis limfàtics, el fetge, els ossos, la medul·la òssia o a d'altres òrgans. Eventualment, aquests tumors metastatitzen la regió orbitària i poden causar una pèrdua de visió sobtada. Les manifestacions oculars més comunes del neuroblastoma orbital metastàtic són la proptosi, la síndrome de Horner i l'opsoclònia (moviments de l'ull d'amplitud variable, ràpids, involuntaris i clònics). De forma excepcional, la primera manifestació d'un neuroblastoma primari és una retinopatia hipertensiva.

## Pronòstic

La seva prognosi depèn de diversos factors: grau de diferenciació histològica, alt o baix contingut d'ADN, nombre i característiques dels protooncogens presents en ells, capacitat de sintetitzar catecolamines o no i nivells en sang de diversos biomarcadors inflamatoris.
S'han descrit diversos casos de remissió espontània de neuroblastomes, alguns d'ells en un estadi evolutiu avençat o congènits d'alt grau. Els mecanismes que indueixen aquest fet són, ara per ara, poc coneguts, però hi ha evidències que fan pensar que una determinada combinació de factors (manca de neurotrofines, disminució de l'activitat de la telomerasa, canvis de la immunitat humoral o cel·lular i alteracions de la regulació epigenètica) podria ser la seva causa.
Malgrat els avenços terapèutics, a hores d'ara la taxa de supervivència a cinc anys del neuroblastoma és d'un 40%. El risc d'aparició d'una neoplàsia secundària, predominantment leucèmia mieloide aguda, en els individus supervivents és considerable. Investigadors xinesos han desenvolupat un nomograma específic que ajuda a predir la supervivència general dels pacients amb neuroblastoma.

## Tractament

El tractament consisteix en cirurgia i, habitualment, quimioteràpia. No és rar que aquests tumors siguin tributaris d'una combinació de procediments, incloent els fàrmacs immunomoduladors. Les recidives tardanes dels neuroblastomes infantils després de ser intervinguts quirúrgicament són molt escasses. La radioteràpia de protons és una tècnica molt prometedora per tractar neuroblastomes pediàtrics d'alt risc, ja que té una precisió molt elevada que redueix de forma significativa els danys en els teixits adjacents al tumor.
L'aplicació de teràpies gèniques en el tractament dels tumors neuroblàstics es troba encara en fase de recerca. El dinutuximab és un anticòs monoclonal quimèric murí/humà que ha estat dissenyat específicament per unir-se al gangliòsid GD2 i que s'utilitza generalment combinat amb altres compostos antitumorals per tractar neuroblastomes d'alt risc.

## Referències

* ↑ Urtasun Erburu A, Herrero Cervera MJ, Cañete Nieto A «Cáncer en los primeros 18 meses de vida» (en castellà). An Pediatr (Barcelona), 2020; Apr 14, pii: S1695-4033(20)30096-5. ISSN 1695-9531. DOI: 10.1016/j.anpedi.2020.02.015. PMID: 32303474 [Consulta: 28 abril 2020].
* ↑ Vaquero, M «Criterios pronósticos y análisis anatomopatológico de los tumores neuroblásticos» (en castellà). Rev Esp Patol, 2008 Oct-Des; 41 (4), pp: 261-266. DOI: 10.1016/S1699-8855(08)70134-X. PMID: 1699-8855 [Consulta: 19 novembre 2019].
* ↑ Tomolonis JA, Agarwal S, Shohet JM «Neuroblastoma pathogenesis: deregulation of embryonic neural crest development» (en anglès). Cell Tissue Res, 2018 Maig; 372 (2), pp: 245-262. DOI: 10.1007/s00441-017-2747-0. PMC: 5918240. PMID: 29222693 [Consulta: 26 març 2020].
* ↑ Johnsen JI, Dyberg C, Wickström M «Neuroblastoma—A Neural Crest Derived Embryonal Malignancy» (en anglès). Front Mol Neurosci, 2019 Gen 29; 12, pp: 9. DOI: 10.3389/fnmol.2019.00009. PMC: 6361784. PMID: 30760980 [Consulta: 19 novembre 2019].
* ↑ Rubio Aparicio, PM; Rosich del Cacho, B «Tumores de la cresta neural» (en castellà). Pediatría Integral, 2016 Set; 20 (7), pp: 434–446. ISSN 1135-4542 [Consulta: 12 maig 2020].
* ↑ Ritenour, LE; Randall, MP; Bosse, KR; Diskin, SJ «Genetic susceptibility to neuroblastoma: current knowledge and future directions» (en anglès). Cell Tissue Res, 2018 Maig; 372 (2), pp: 287-307. DOI: 10.1007/s00441-018-2820-3. PMC: 6893873. PMID: 29589100 [Consulta: 14 gener 2022].
* ↑ Barr, EK; Applebaum, MA «Genetic Predisposition to Neuroblastoma» (en anglès). Children (Basel), 2018 Ag 31; 5 (9), pp: E119. DOI: 10.3390/children5090119. PMC: 6162470. PMID: 30200332 [Consulta: 8 desembre 2019].
* ↑ Påhlman, S; Mohlin, S «Hypoxia and hypoxia-inducible factors in neuroblastoma» (en anglès). Cell Tissue Res, 2018 Maig; 372 (2), pp: 269-275. PMID: 29032465. DOI: 10.1007/s00441-017-2701-1. PMC: 5915502 [Consulta: 14 gener 2022].
* ↑ Huertas-Castaño C, Gómez-Muñoz MA, Pardal R, Vega FM «Hypoxia in the Initiation and Progression of Neuroblastoma Tumours» (en anglès). Int J Mol Sci, 2019 Des 19; 21 (1), pii: E39. ISSN 1422-0067. DOI: 10.3390/ijms21010039. PMID: 31861671 [Consulta: 28 desembre 2019].
* ↑ Genetics Home Reference «Neuroblastoma» (en anglès). National Institutes of Health, United States National Library of Medicine, 2020; Feb 11 (rev), pàgs: 8 [Consulta: 21 febrer 2019].
* ↑ Wang, K; Diskin, SJ; Zhang, H; Attiyeh, EF; Winter, C; Hou, C; Schnepp, RW; Diamond, M; et al «Integrative genomics identifies LMO1 as a neuroblastoma oncogene» (en anglès). Nature, 2011 Gen 13; 469 (7329), pp: 216-220. PMID: 21124317. DOI: 10.1038/nature09609. PMC: 3320515 [Consulta: 28 abril 2022].
* ↑ Jasiak, A; Krawczyńska, N; Iliszko, M; Czarnota, K; Buczkowski, K; Stefanowicz, J; Adamkiewicz-Drożyńska, E; et al «Expression of BARD1 β Isoform in Selected Pediatric Tumors» (en anglès). Genes (Basel), 2021 Gen 26; 12 (2), pp: 168. PMID: 33530592. DOI: 10.3390/genes12020168. PMC: 7911681 [Consulta: 28 abril 2022].
* ↑ Capasso, M; Devoto, M; Hou, C; Asgharzadeh, S; Glessner, JT; Attiyeh, EF; Mosse, YP; Kim, C; Diskin, SJ; Cole, KA; Bosse, K; et al «Common variations in BARD1 influence susceptibility to high-risk neuroblastoma» (en anglès). Nat Genet, 2009 Jun; 41 (6), pp: 718-723. DOI: 10.1038/ng.374. PMC: 2753610. PMID: 19412175 [Consulta: 24 febrer 2022].
* ↑ Huang, H «Anaplastic Lymphoma Kinase (ALK) Receptor Tyrosine Kinase: A Catalytic Receptor with Many Faces» (en anglès). Int J Mol Sci, 2018 Nov 2; 19 (11), pp: 3448. DOI: 10.3390/ijms19113448. PMC: 6274813. PMID: 30400214 [Consulta: 28 novembre 2021].
* ↑ Wulf, AM; Moreno, MM; Paka, C; Rampasekova, A; Liu, KJ «Defining Pathological Activities of ALK in Neuroblastoma, a Neural Crest-Derived Cancer» (en anglès). Int J Mol Sci, 2021 Oct 29; 22 (21), pp: 11718. DOI: 10.3390/ijms222111718. PMC: 8584162. PMID: 34769149 [Consulta: 28 novembre 2021].
* ↑ Genetics Home Reference «MYCN gene (MYCN proto-oncogene, bHLH transcription factor)» (en anglès). National Institutes of Health, United States National Library of Medicine, 2019; Des 10 (rev), pàgs: 6 [Consulta: 14 desembre 2019].
* ↑ Huang M, Weiss WA «Neuroblastoma and MYCN» (en anglès). Cold Spring Harb Perspect Med, 2013 Oct 1; 3 (10), pp: a014415. DOI: 10.1101/cshperspect.a014415. PMC: 3784814. PMID: 24086065 [Consulta: 19 novembre 2019].
* ↑ Hamosh, A; McKusick, VA «LIM Domain Only 1; LMO1» (en anglès). OMIM, 2016 Maig 2; 186921 (rev), pàgs: 3 [Consulta: 12 maig 2020].
* ↑ Mlakar V, Jurkovic Mlakar S, Lopez G, Maris JM, Ansari M, Gumy-Pause F «11q deletion in neuroblastoma: a review of biological and clinical implications» (en anglès). Mol Cancer, 2017 Jun 29; 16 (1), pp: 114. DOI: 10.1186/s12943-017-0686-8. PMC: 5492892. PMID: 28662712 [Consulta: 25 novembre 2019].
* ↑ Brodeur GM, Minturn JE, Ho R, Simpson AM, Iyer R, Varela CR, et al «Trk receptor expression and inhibition in neuroblastomas» (en anglès). Clin Cancer Res, 2009 Maig 15; 15 (10), pp: 3244-3250. DOI: 10.1158/1078-0432.CCR-08-1815. PMC: 4238907. PMID: 19417027 [Consulta: 3 abril 2020].
* ↑ Cao Y, Jin Y, Yu J, Wang J, et al «Research progress of neuroblastoma related gene variations» (en anglès). Oncotarget, 2017 Mar 14; 8 (11), pp: 18444-18455. DOI: 10.18632/oncotarget.14408. PMC: 5392342. PMID: 28055978 [Consulta: 11 abril 2020].
* ↑ Aravindan N, Subramanian K, Somasundaram DB, Herman TS, Aravindan S «MicroRNAs in neuroblastoma tumorigenesis, therapy resistance, and disease evolution» (en anglès). Cancer Drug Resist, 2019; 2, pp: 1086-1105. DOI: 10.20517/cdr.2019.68. PMC: 6924638. PMID: 31867575 [Consulta: 28 desembre 2019].
* ↑ Arce Gil J, Arce Terroba Y, Angerri Feu O, Caffaratti Sfulcini J, et al «Ganglioneuroma retroperitoneal en la infancia» (en castellà). Actas Urol Esp, 2008; 32 (5), pp: 567-570. ISSN 0210-4806. DOI: 10.1016/S0210-4806(08)73886-5 [Consulta: 19 novembre 2019].
* ↑ Rao RN, Singla N, Yadav K «Composite pheochromocytoma-ganglioneuroma of the adrenal gland: A case report with immunohistochemical study» (en anglès). Urol Ann, 2013 Abr; 5 (2), pp: 115-118. DOI: 10.4103/0974-7796.110011. PMC: 3685741. PMID: 23798871 [Consulta: 20 gener 2020].
* ↑ Mbagwu M, Rahmani B, Srivastava A, Burrowes D, Bryar PJ «Unsuspected Ganglioneuroma of the Choroid Diagnosed after Enucleation» (en anglès). Ocul Oncol Pathol, 2015 Set; 2 (1), pp: 48-50. DOI: 10.1159/000438863. PMC: 4847662. PMID: 27171204 [Consulta: 26 març 2020].
* ↑ Gilshtein, H; Peled, Z; Grunner, S; Fischer, D; et al «Ganglioneuroma of the adrenal gland: a rare tumor in a rare location» (en anglès). Case Rep Oncol, 2012 Set; 5 (3), pp: 487-489. DOI: 10.1159/000342445. PMC: 3529566. PMID: 23271996 [Consulta: 21 novembre 2021].
* ↑ Olivar J, Fernández A, Aguilera A, Diaz P, et al «Ganglioneuroma adrenal: dilema clínico-quirúrgico acerca de un hallazgo fortuito» (en castellà). Endocrinol Nutr, 2013 Des; 60 (10), pp: e37-e40. ISSN 1579-2021. DOI: 10.1016/j.endonu.2013.03.002. PMID: 23831105 [Consulta: 30 març 2020].
* ↑ Lora, MS; Waguespack, SG; Moley, JF; Walvoord, EC «Adrenal Ganglioneuromas in Children with Multiple Endocrine Neoplasia Type 2: A Report of Two Cases» (en anglès). J Clin Endocrinol Metab, 2005 Jul; 90 (7), pp: 4383-4387. ISSN 1945-7197. DOI: 10.1210/jc.2004-2526. PMID: 15827098 [Consulta: 13 desembre 2021].
* ↑ Fang, CW; Wang, JS; Wu, TT; Lin, JT «Occurrence of paratesticular ganglioneuroma 18 years after concurrent adrenal ganglioneuroma and papillary thyroid carcinoma - a case report» (en anglès). BMC Cancer, 2019 Des 30; 19 (1), pp: 1265. PMID: 31888521. DOI: 10.1186/s12885-019-6440-4. PMC: 6937970 [Consulta: 13 desembre 2021].
* ↑ Alessi S, Grignani M, Carone L «Ganglioneuroblastoma: Case report and review of the literature» (en anglès). J Ultrasound, 2011 Jun; 14 (2), pp: 84-88. DOI: 10.1016/j.jus.2011.04.006. PMC: 3558053. PMID: 23396255 [Consulta: 19 novembre 2019].
* ↑ Perrino, C; Zynger, DL «Ganglioneuroblastoma» (en anglès). PathologyOutlines.com, Inc, 2019; Jun 7 (rev), pàgs: 7 [Consulta: 19 novembre 2019].
* ↑ Sekiguchi N, Noguchi T, Fukushima T, Kobayashi T, et al «Posterior mediastinal ganglioneuroblastoma in an adolescent: A case report and review» (en anglès). Thorac Cancer, 2019; Des 14, pàgs: 5. ISSN 1759-7714. DOI: 10.1111/1759-7714.13277. PMID: 31837198 [Consulta: 21 desembre 2019].
* ↑ Limaiem, F; Das, JM «Esthesioneuroblastoma» (en anglès). StatPearls [Internet]. StatPearls Publishing LLC, 2021 Jul 20; NBK539694 (rev), pàgs: 7. PMID: 30969516 [Consulta: 26 desembre 2021].
* ↑ Dulguerov, P; Allal, AS; Calcaterra, TC «Esthesioneuroblastoma: a meta-analysis and review» (en anglès). Lancet Oncol, 2001 Nov; 2 (11), pp: 683-690. DOI: 10.1016/S1470-2045(01)00558-7. ISSN: 1470-2045. PMID: 11902539 [Consulta: 11 gener 2022].
* ↑ Thompson, LDR «Olfactory Neuroblastoma» (en anglès). Head Neck Pathol, 2009 Set; 3 (3), pp: 252-259. DOI: 10.1007/s12105-009-0125-2. PMC: 2811627. PMID: 20596981 [Consulta: 26 desembre 2021].
* ↑ Ansari, S; Ahmad, K; Dhungel, K; Gupta, MK; Amanullah, MF «Esthesioneuroblastoma: one of the causes of proptosis» (en anglès). Head Face Med, 2013 Jul 27; 9, pp: 19. DOI: 10.1186/1746-160X-9-19. PMC: 3733952. PMID: 23890074 [Consulta: 26 desembre 2021].
* ↑ Xu, B «Olfactory neuroblastoma» (en anglès). PathologyOutlines.com, Inc, 2021; Mar 31 (rev), pàgs: 6 [Consulta: 11 gener 2022].
* ↑ Sokol E, Desai AV «The Evolution of Risk Classification for Neuroblastoma» (en anglès). Children (Basel), 2019 Feb 11; 6 (2), pii: E27. DOI: 10.3390/children6020027. PMC: 6406722. PMID: 30754710 [Consulta: 17 març 2020].
* ↑ Perrino, C; Zynger, DL; Tretiakova, M «Neuroblastoma» (en anglès). PathologyOutlines.com, Inc, 2021; Des 9 (rev), pàgs: 8 [Consulta: 11 gener 2022].
* ↑ PDQ Pediatric Treatment Editorial Board «The International Neuroblastoma Staging System (INSS)» (en anglès). A: Neuroblastoma Treatment, PDQ Cancer Information Summaries [Internet]. Health Professional Version, 2020 Feb 6; NBK65747 (rev), pàgs: 1. PMID: 26389190 [Consulta: 21 febrer 2019].
* ↑ London WB, Castleberry RP, Matthay KK, Look AT, et al «Evidence for an age cutoff greater than 365 days for neuroblastoma risk group stratification in the Children's Oncology Group» (en anglès). J Clin Oncol, 2005 Set 20; 23 (27), pp: 6459-6465. ISSN 0732-183X. DOI: 10.1200/JCO.2005.05.571. PMID: 16116153 [Consulta: 26 març 2020].
* ↑ Bhat, N; McGregor, L «Neuroblastoma: The Clinical Aspects» (en anglès). A: Neuroblastoma - Current State and Recent Updates, Chap. 1 (Gowda, C; Ed.) IntechOpen, 2017; Oct 25, pàgs: 19. ISBN 978-953-51-3584-5. DOI: 10.5772/intechopen.70486 [Consulta: 4 gener 2020].
* ↑ Gómez Díaz ME, Rivas del Fresno M, García-Sastre García ME, Castaño González-Coto D, Muruamendiaraz Fernández V «Neuroblastoma en la adolescencia. Aportación de un nuevo caso» (en castellà). Arch Esp Urol, 2002 Apr; 55 (3), pp: 314-317. ISSN 1576-8260. PMID: 12068765 [Consulta: 22 novembre 2019].
* ↑ Zelley, K; Nichols, KE «Hereditary Neuroblastoma» (en anglès). Cancer Predisposition Program, The Children's Hospital of Philadelphia, 2019, págs: 6 [Consulta: 21 desembre 2019].
* ↑ Barrena Delfa, S; Rubio Aparicio, P; Martínez Martínez L «Neuroblastoma» (en castellà). Cir Pediatr, 2018 Abr; 31 (2), pp: 57-65. ISSN 2445-2807. PMID: 29978955 [Consulta: 19 novembre 2019].
* ↑ Yoon G, Graham G, Weksberg R, Gaul HP, et al «Neuroblastoma in a patient with the Beckwith-Wiedemann syndrome (BWS)» (en anglès). Med Pediatr Oncol, 2002 Mar; 38 (3), pp: 193-199. ISSN 0098-1532. DOI: 10.1002/mpo.1310. PMID: 11836721 [Consulta: 4 gener 2020].
* ↑ Kulkarni K, Stobart K, Noga M «A case of Sotos syndrome with neuroblastoma» (en anglès). J Pediatr Hematol Oncol, 2013 Abr; 35 (3), pp: 238-239. ISSN 1077-4114. DOI: 10.1097/MPH.0b013e318279b232. PMID: 23211691 [Consulta: 4 gener 2020].
* ↑ Croaker GD, Shi E, Simpson E, Cartmill T, Cass DT «Congenital central hypoventilation syndrome and Hirschsprung's disease» (en anglès). Arch Dis Child, 1998 Apr; 78 (4), pp: 316-322. PMID: 9623393. DOI: 10.1136/adc.78.4.316. PMC: 1717538 [Consulta: 3 abril 2020].
* ↑ Meena JP, Seth R, Chakrabarty B, Gulati S, et al «Neuroblastoma presenting as opsoclonus-myoclonus: A series of six cases and review of literature» (en anglès). J Pediatr Neurosci, 2016 Oct-Des; 11 (4), pp: 373-377. PMID: 28217170. DOI: 10.4103/1817-1745.199462. PMC: 5314861 [Consulta: 1r març 2020].
* ↑ Lopez-Miranda B, Westra SJ, Yazdani S, Boechat MI «Noonan syndrome associated with neuroblastoma: a case report» (en anglès). Pediatr Radiol, 1997 Abr; 27 (4), pp: 324-326. ISSN 0301-0449. DOI: 10.1007/s002470050140. PMID: 9162899 [Consulta: 20 gener 2020].
* ↑ Peltonen, S; Kallionpää, RA; Rantanen, M; Uusitalo, E; Lähteenmäki, PM; Pöyhönen, M; et al «Pediatric malignancies in neurofibromatosis type 1: A population-based cohort study» (en anglès). Int J Cancer, 2019 Des 1; 145 (11), pp: 2926-2932. DOI: 10.1002/ijc.32187. PMC: 6849871. PMID: 30724342 [Consulta: 12 gener 2020].
* ↑ Dong, Q; Cao, S; Zhang, H; Geng, H «Henoch-Schönlein purpura associated with a neuroblastoma: Report of one case and a review of the literature» (en anglès). Intractable Rare Dis Res, 2012 Nov; 1 (4), pp: 167-169. DOI: 10.5582/irdr.2012.v1.4.167. PMC: 4204569. PMID: 25343092 [Consulta: 8 maig 2020].
* ↑ Alfath, Z; Ferdjallah, A; Greengard, E; Askari, SK; Sadak, KT; Correll, CK «Henoch-Schönlein Purpura Presenting in Association With Neuroblastoma: A Case Report» (en anglès). Front Pediatr, 2020 Feb 28; 8, pp: 77. DOI: 10.3389/fped.2020.00077. PMC: 7093007. PMID: 32257980 [Consulta: 11 abril 2020].
* ↑ Zhang H, Feng Z «Adrenal neuroblastoma in an elderly adult: a case report and review of the literature» (en anglès). J Med Case Rep, 2019 Set 10; 13 (1), pp: 284. DOI: 10.1186/s13256-019-2204-7. PMC: 6734506. PMID: 31500669 [Consulta: 20 novembre 2019].
* ↑ Tan YB, Li JF, Li WS, Yang RL «Primary thoracic neuroblastoma in an adult: A rare case report» (en anglès). Medicine (Baltimore), 2019 Jul; 98 (30), pp: e16564. DOI: 10.1097/MD.0000000000016564. PMC: 6709284. PMID: 31348281 [Consulta: 20 novembre 2019].
* ↑ Suzuki M, Kushner BH, Kramer K, Basu EM, Roberts SS, Hammond WJ, LaQuaglia MP, Wolden SL, et al «Treatment and outcome of adult-onset neuroblastoma» (en anglès). Int J Cancer, 2018 Set 1; 143 (5), pp: 1249-1258. DOI: 10.1002/ijc.31399. PMC: 6103828. PMID: 29574715 [Consulta: 12 gener 2020].
* ↑ Febrero B, Ríos A, Rodríguez JM, Flores B, Parrilla P «Neuroblastoma retroperitoneal en el adulto. Una entidad infrecuente» (en castellà). Cir Esp, 2015 Des; 93 (10), pp: e147-e148. ISSN 1578-147X. DOI: 10.1016/j.ciresp.2014.03.012. PMID: 24798954 [Consulta: 20 novembre 2019].
* ↑ Kembhavi, SA; Shah, S; Rangarajan, V; Qureshi, S; et al «Imaging in neuroblastoma: An Update» (en anglès). Indian J Radiol Imaging, 2015 Abr-Jun; 25 (2), pp: 129-136. PMID: 25969636. DOI: 10.4103/0971-3026.155844. PMC: 4419422 [Consulta: 5 març 2020].
* ↑ Glick, Y; Bekhit, E; McEniery, J; Di Muzio, B; et al «Neuroblastoma» (en anglès). Radiopaedia.org, 2019 Des 4; ID 1722 (rev), pàgs: 12 [Consulta: 4 gener 2020].
* ↑ Hernández, JM; Gamboa, Y «Síndrome de compresión medular secundario a neuroblastomas en el paciente pediátrico» (en castellà). Revista Clínica de la Escuela de Medicina UCR-HSJD, 2019; 9 (1), pp: 1-6. ISSN 2215-2741. DOI: 10.15517/rc_ucr-hsjd.v9i1.36486 [Consulta: 7 març 2022].
* ↑ Dumba, M; Jawad, N; McHugh, K «Neuroblastoma and nephroblastoma: an overview and comparison» (en anglès). Cancer Imaging, 2014; 14 (Supl 1), pp: O15. ISSN 1470-7330. PMC: 4242748 [Consulta: 25 novembre 2019].
* ↑ Park Y, Lee HJ, Jung YJ, Lee JH, et al «Prenatally detected thoracic neuroblastoma» (en anglès). Obstet Gynecol Sci, 2018 Mar; 61 (2), pp: 278-281. DOI: 10.5468/ogs.2018.61.2.278. PMC: 5854910. PMID: 29564321 [Consulta: 19 novembre 2019].
* ↑ Singh H, Mohan C, Mohindroo NK, Sharma DR «Cervical neuroblastoma» (en anglès). Indian J Otolaryngol Head Neck Surg, 2007 Set; 59 (3), pp: 288-290. DOI: 10.1007/s12070-007-0083-5. PMC: 3452113. PMID: 23120455 [Consulta: 19 novembre 2019].
* ↑ Shields LBE, Peppas DS, Rosenberg E «Pelvic neuroblastoma presenting with acute urinary retention and acute kidney injury» (en anglès). Urol Case Rep, 2019 Gen 9; 23, pp: 82-84. DOI: 10.1016/j.eucr.2019.01.003. PMC: 6350374. PMID: 30719406 [Consulta: 19 novembre 2019].
* ↑ Cai JB, Wang JH, He M, Wang FL, Xiong JN, Mao JQ, Li MJ, Zhu K, Liang JW «Unusual presentation of bladder neuroblastoma in a child: A case report» (en anglès). World J Clin Cases, 2020 Gen 6; 8 (1), pp: 194-199. DOI: 10.12998/wjcc.v8.i1.194. PMC: 6962065. PMID: 31970187 [Consulta: 1r març 2019].
* ↑ Rispoli G, Eshja E, Felisaz PF «Testicular neuroblastoma» (en anglès). J Ultrasound, 2013 Maig 7; 16 (2), pp: 85-87. DOI: 10.1007/s40477-013-0017-x. PMC: 3774907. PMID: 24294348 [Consulta: 30 març 2019].
* ↑ Turki S, Abouda M, Hachicha A, Ben Ghachem D «Neuroblastome de découverte métastatique cervicale» (en francès). Tunis Med, 2016 Feb; 94 (2), pp: 164-165. ISSN 0041-4131. PMID: 27532539 [Consulta: 21 desembre 2019].
* ↑ Chaturvedi A, Katzman PJ, Franco A «Neonatal neuroblastoma 4s with diffuse liver metastases (Pepper syndrome) without an adrenal/extraadrenal primary identified on imaging» (en anglès). J Radiol Case Rep, 2018 Mar 31; 12 (3), pp: 18-27. DOI: 10.3941/jrcr.v12i3.3300. PMC: 5965402. PMID: 29875990 [Consulta: 19 novembre 2019].
* ↑ Singh A, Seth R «Metastatic skull swelling secondary to neuroblastoma in a child» (en anglès). Indian J Med Res, 2016 Nov; 144 (5), pp: 784. DOI: 10.4103/ijmr.IJMR_677_15. PMC: 5393092. PMID: 28361834 [Consulta: 21 desembre 2019].
* ↑ Wade G, Revels J, Hartman L, Brown W «Pediatric mandibular metastasis: A rare finding of neuroblastoma» (en anglès). Radiol Case Rep, 2017 Nov 29; 13 (1), pp: 289-294. DOI: 10.1016/j.radcr.2017.10.016. PMC: 5851114. PMID: 29552266 [Consulta: 28 desembre 2019].
* ↑ Rastogi P, Naseem S, Varma N, Das R, et al «Bone Marrow Involvement in Neuroblastoma: A Study of Hemato-morphological Features» (en anglès). Indian J Hematol Blood Transfus, 2015 Mar; 31 (1), pp: 57-60. DOI: 10.1007/s12288-014-0405-1. PMC: 4275525. PMID: 25548446 [Consulta: 19 novembre 2019].
* ↑ Wader JV, Kumbhar SS, Shukla DB, Mavi S «Disseminated Congenital Neuroblastoma - An Autopsy Case Report» (en anglès). J Clin Diagn Res, 2015 Maig; 9 (5), pp: ED03-ED04. DOI: 10.7860/JCDR/2015/13163.5922. PMC: 4484075. PMID: 26155483 [Consulta: 19 novembre 2019].
* ↑ Yang WJ, Zhou YY, Zhao F, Mei ZM, et al «Orbital neuroblastoma metastasis: A case report and literature review» (en anglès). Medicine (Baltimore), 2019 Set; 98 (36), pp: e17038. DOI: 10.1097/MD.0000000000017038. PMC: 6739015. PMID: 31490393 [Consulta: 21 desembre 2019].
* ↑ Varma D, George N, Livingston J, Negi A, Willshaw HE «Acute visual loss as an early manifestation of metastatic neuroblastoma» (en anglès). Eye (Lond), 2003 Mar; 17 (2), pp: 250-252. ISSN 1476-5454. DOI: 10.1038/sj.eye.6700289. PMID: 12640418 [Consulta: 21 desembre 2019].
* ↑ Kuchalska, K; Barełkowska, M; Derwich, K; Jończyk-Potoczna, K; Gotz-Więckowska, A «Incidence of Horner syndrome associated with neuroblastic disease» (en anglès). Childs Nerv Syst, 2021 Abr; 37 (4), pp: 1243-1247. PMID: 33174155. DOI: 10.1007/s00381-020-04966-z. PMC: 8009793 [Consulta: 13 novembre 2021].
* ↑ Ahmed, S; Goel, S; Khandwala, M; Agrawal, A; et al «Neuroblastoma with orbital metastasis: ophthalmic presentation and role of ophthalmologists» (en anglès). Eye (Lond), 2006 Abr; 20 (4), pp: 466-470. ISSN 1476-5454. DOI: 10.1038/sj.eye.6701912. PMID: 15895028 [Consulta: 13 novembre 2021].
* ↑ Djougarian A, Kodsi S «Hypertensive retinopathy as the initial presentation of neuroblastoma» (en anglès). Am J Ophthalmol Case Rep, 2017 Jun 23; 7, pp: 123-125. DOI: 10.1016/j.ajoc.2017.06.008. PMC: 5722178. PMID: 29260095 [Consulta: 26 març 2020].
* ↑ Navarro, S; Llombart-Bosch, A; Pellin, A; Burgués, O; et al «Patología de los tumores neuroblásticos: evaluación pronóstica. Experiencia del centro español de referencia de la SEOP para estudios biopatológicos del neuroblastoma (1992-2005)» (en castellà). Rev Esp Patol, 2007; 40 (2), pp: 79-90. ISSN 1699-8855. DOI: 10.1016/S1699-8855(07)70061-2 [Consulta: 8 maig 2020].
* ↑ Ambros, PF; Ambros, IM; Brodeur, GM; Haber, M; Khan, J; Nakagawara, A; Schleiermacher, G; 'et al «International consensus for neuroblastoma molecular diagnostics: report from the International Neuroblastoma Risk Group (INRG) Biology Committee» (en anglès). Br J Cancer, 2009 Maig 5; 100 (9), pp: 1471-1482. PMID: 19401703. DOI: 10.1038/sj.bjc.6605014. PMC: 2694415 [Consulta: 8 maig 2020].
* ↑ Strenger V, Kerbl R, Dornbusch HJ, Ladenstein R, et al «Diagnostic and prognostic impact of urinary catecholamines in neuroblastoma patients» (en anglès). Pediatr Blood Cancer, 2007 Maig; 48 (5), pp: 504-509. ISSN 1545-5017. DOI: 10.1002/pbc.20888. PMID: 16732582 [Consulta: 15 abril 2019].
* ↑ Zheng C, Liu S, Feng J, Zhao X «Prognostic Value of Inflammation Biomarkers for Survival of Patients with Neuroblastoma» (en anglès). Cancer Manag Res, 2020 Abr 1; 12, pp: 2415-2425. DOI: 10.2147/CMAR.S245622. PMC: 7132027. PMID: 32280277 [Consulta: 15 abril 2019].
* ↑ Brodeur, GM «Spontaneous regression of neuroblastoma» (en anglès). Cell Tissue Res, 2018 Maig; 372 (2), pp: 277-286. ISSN 1432-0878. DOI: 10.1007/s00441-017-2761-2. PMID: 29305654 [Consulta: 21 febrer 2020].
* ↑ Liu J, Wu XW, Hao XW, Duan YH, Wu LL, Zhao J, Zhou XJ, Zhu CZ, et al «Spontaneous regression of stage III neuroblastoma: A case report» (en anglès). World J Clin Cases, 2020 Gen 26; 8 (2), pp: 436-443. DOI: 10.12998/wjcc.v8.i2.436. PMC: 7000927. PMID: 32047796 [Consulta: 21 febrer 2020].
* ↑ Riedmeier, M; Stock, A; Krauß, J; Sahm, F; Jones, DTW; Sturm, D; et al «Spontaneous regression of a congenital high-grade glioma-a case report» (en anglès). Neurooncol Adv, 2021 Ag 25; 3 (1), pp: vdab120. DOI: 10.1093/noajnl/vdab120. PMC: 8541705. PMID: 34704035 [Consulta: 28 novembre 2021].
* ↑ Brodeur, GM; Bagatell, R «Mechanisms of neuroblastoma regression» (en anglès). Nat Rev Clin Oncol, 2014 Des; 11 (12), pp: 704-713. DOI: 10.1038/nrclinonc.2014.168. PMC: 4244231. PMID: 25331179 [Consulta: 17 març 2020].
* ↑ Mahapatra S, Challagundla KB «Cancer, Neuroblastoma» (en anglès). StatPearls [Internet]. StatPearls Publishing LLC, 2019 Oct 13; NBK448111 (rev), pàgs: 8. PMID: 28846355 [Consulta: 19 novembre 2019].
* ↑ Federico, SM; Allewelt, HB; Spunt, SL; Hudson, MM; Wu, J; Billups, CA; Jenkins, J; et al «Subsequent malignant neoplasms in pediatric patients initially diagnosed with neuroblastoma» (en anglès). J Pediatr Hematol Oncol, 2015 Gen; 37 (1), pp: e6-e12. DOI: 10.1097/MPH.0000000000000148. PMC: 4266626. PMID: 24633303 [Consulta: 8 desembre 2019].
* ↑ Applebaum MA, Vaksman Z, Lee SM, Hungate EA, Henderson TO, London WB, et al «Neuroblastoma survivors are at increased risk for second malignancies: A report from the International Neuroblastoma Risk Group Project» (en anglès). Eur J Cancer, 2017 Feb; 72, pp: 177-185. DOI: 10.1016/j.ejca.2016.11.022. PMC: 5258837. PMID: 28033528 [Consulta: 8 desembre 2019].
* ↑ Liu, Q; Feng, L; Xue, H; Su, W; Li, G «Development and validation of a nomogram to predict the overall survival of patients with neuroblastoma» (en anglès). Medicine (Baltimore), 2020 Mar; 99 (10), pp: e19199. ISSN: 1536-5964. PMC: 7478547. PMID: 32150058 [Consulta: 13 novembre 2021].
* ↑ Ben Barak, A; Golan, H; Waldman, D; Arkovitz, MS «Surgical Treatment of Neuroblastoma» (en anglès). Isr Med Assoc J, 2017 Nov; 19 (11), pp: 691-695. ISSN: 1565-1088. PMID: 29185283 [Consulta: 21 novembre 2020].
* ↑ Luo YB, Cui XC, Yang L, Zhang D, Wang JX «Advances in the Surgical Treatment of Neuroblastoma» (en anglès). Chin Med J (Engl), 2018 Oct 5; 131 (19), pp: 2332-2337. DOI: 10.4103/0366-6999.241803. PMC: 6166470. PMID: 30246719 [Consulta: 14 març 2020].
* ↑ Lonergan GJ, Schwab CM, Suarez ES, Carlson CL «Neuroblastoma, ganglioneuroblastoma, and ganglioneuroma: radiologic-pathologic correlation» (en anglès). Radiographics, 2002 Jul-Ag; 22 (4), pp: 911-934. ISSN 1527-1323. DOI: 10.1148/radiographics.22.4.g02jl15911. PMID: 12110723 [Consulta: 22 novembre 2019].
* ↑ PDQ Pediatric Treatment Editorial Board «Neuroblastoma Treatment (PDQ®): Patient Version» (en anglès). National Cancer Institute, National Institutes of Health. US Department of Health and Human Services, 2019 Oct 30; NBK65838 (rev), pàgs: 21. PMID: 26389278 [Consulta: 28 desembre 2019].
* ↑ Whittle SB, Smith V, Doherty E, Zhao S, et al «Overview and recent advances in the treatment of neuroblastoma» (en anglès). Expert Rev Anticancer Ther, 2017 Abr; 17 (4), pp: 369-386. ISSN 1744-8328. DOI: 10.1080/14737140.2017.1285230. PMID: 28142287 [Consulta: 7 abril 2020].
* ↑ Lendínez Molinos, F; Ruiz Sánchez, A; Cara, G; Vázquez López, MA: Márquez, C «Recidiva tardía de neuroblastoma» (en castellà). An Pediatr, 2007 Mar; 66 (3), pp: 336. ISSN 1695-4033. DOI: 10.1016/S1695-4033(07)70419-8 [Consulta: 5 març 2019].
* ↑ Bagley AF, Grosshans DR, Philip NV, Foster J, McAleer MF, McGovern SL, Lassen-Ramshad Y, et al «Efficacy of proton therapy in children with high-risk and locally recurrent neuroblastoma» (en anglès). Pediatric Blood & Cancer, 2019 Ag; 66 (8), pp: e27786. DOI: 10.1002/pbc.27786. PMID: 31050179 [Consulta: 14 març 2020].
* ↑ Ruiz Echeverría, J «Terapia génica: problemas del pasado, presente y esperanzas de futuro» (en castellà). SEM@foro, 2000; 29, pp: 9-13. ISSN 2254-4399 [Consulta: 7 abril 2020].
* ↑ Boloix A, París-Coderch L, Soriano A, Roma J, Gallego S, et al «Nuevas estrategias terapéuticas para el neuroblastoma basadas en el uso de microRNAs» (en castellà). An Pediatr (Barcelona), 2016 Ag; 85 (2), pp: 109.e1-109.e6. ISSN 1695-9531. DOI: 10.1016/j.anpedi.2015.07.016. PMID: 26323526 [Consulta: 7 abril 2020].
* ↑ Esposito, MR; Aveic, S; Seydel, A; Tonini, GP «Neuroblastoma treatment in the post-genomic era» (en anglès). J Biomed Sci, 2017 Feb 8; 24, pp: 14. PMID: 28178969. DOI: 10.1186/s12929-017-0319-y. PMC: 5299732 [Consulta: 23 maig 2020].
* ↑ DrugBank «Dinutuximab» (en anglès). Canadian Institutes of Health Research/The Metabolomics Innovation Centre, 2020 Maig 23; DB09077 (rev), pàgs: 6 [Consulta: 23 maig 2020].
* ↑ Sait S, Modak S «Anti-GD2 immunotherapy for neuroblastoma» (en anglès). Expert Rev Anticancer Ther, 2017 Oct; 17 (10), pp: 889-904. DOI: 10.1080/14737140.2017.1364995. PMC: 6082365. PMID: 28780888 [Consulta: 13 novembre 2021].
* ↑ Bartholomew, J; Washington, T; Bergeron, S; Nielson D; et al «Dinutuximab: A Novel Immunotherapy in the Treatment of Pediatric Patients With High-Risk Neuroblastoma» (en anglès). J Pediatr Oncol Nurs, 2017; 34 (1), pp: 5-12. Arxivat de l'original el 21 de novembre 2021. DOI: 10.1177/1043454216659448. ISSN: 1043-4542. PMID: 27456981 [Consulta: 21 novembre 2021].
* ↑ Keyel ME, Reynolds CP «Spotlight on dinutuximab in the treatment of high-risk neuroblastoma: development and place in therapy» (en anglès). Biologics, 2018 Des 21; 13, pp: 1-12. DOI: 10.2147/BTT.S114530. PMC: 6306059. PMID: 30613134 [Consulta: 28 abril 2020].

## Bibliografia

* Shimada, Hiroyuki; Umehara, Shunsuke; Monobe, Yasumasa; Hachitanda, Yoichi; et al. International neuroblastoma pathology classification for prognostic evaluation of patients with peripheral neuroblastic tumors: a report from the Children's Cancer Group (en anglès). Cancer, 2001 Nov 1; 92 (9), pp: 2451-2461. PMID: 11745303 doi:10.1002/1097-0142(20011101)92:9<2451::aid-cncr1595>3.0.co;2-s [Consulta: 22 novembre 2019].
* Ferrís i Tortajada, Josep; Ortega García, Juan A.; García i Castell, Julia; López Andreu, Juan Alonso; et al. Factores de riesgo para el neuroblastoma (en castellà). An Pediatr (Barc), 2005 Jul; 63 (1), pp: 50-60. PMID: 15989872. DOI 10.1157/13076768 [Consulta: 19 novembre 2019].
* Qualman, Stephen J.; Jay, Bowen; Patrick L., Fitzgibbons; Susan L., Cohn; et al. Protocol for the examination of specimens from patients with neuroblastoma and related neuroblastic tumors (en anglès). Arch Pathol Lab Med, 2005 Jul; 129 (7), pp: 874-883. PMID: 15974810. DOI 10.5858/2005-129-874-PFTEOS [Consulta: 21 novembre 2021].
* Balaguer, Julia; Castel, Victoria. Neuroblastoma (en castellà). Anales de Pediatría Continuada, 2008 Oct; 6 (5), pp: 276-283. ISSN 1696-2818. DOI 10.1016/S1696-2818(08)74880-7 [Consulta: 19 desembre 2021].
* Okamatsu, Chizuko; London, Wendy B.; Naranjo, Arlene; Hogarty, Michael D.; et al Clinicopathological Characteristics of Ganglioneuroma and Ganglioneuroblastoma: A Report from the CCG (Children's Cancer Group) and COG (Children's Oncology Group) (en anglès). Pediatr Blood Cancer, 2009 Oct; 53 (4), pp: 563-539. PMID: 19530234. DOI 10.1002/pbc.22106 [Consulta: 13 desembre 2021].
* Gregory, Jr, John J. Neuroblastoma (en castellà). Manuales MSD (Versión profesional). Merck Sharp & Dohme Corp, 2015; Ag (rev), pàgs: 3 [Consulta: 19 novembre 2019].
* Kannan, Sneha; Teo, Boon-Keng Kevin; Solberg, Timothy; Hill-Kayser, Christine. Organ motion in pediatric high-risk neuroblastoma patients using four-dimensional computed tomography (en anglès). J Appl Clin Med Phys, 2017 Gen; 18 (1), pp: 107-114. PMID: 28291918. DOI 10.1002/acm2.12012 [Consulta: 6 desembre 2021].
* Peris Bonet, Rafael; Pardo Romaguera, Elena; Muñoz López, Ana; Sayas Sánchez, Noelia; Valero Poveda, Salvador. Cáncer infantil en España. Estadísticas 1980-2016 (en castellà). Registro Español de Tumores Infantiles-Sociedad Española de Hematología y Oncología, Universidad de Valencia, 2017; Maig, pàgs: 115 [Consulta: 19 març 2020].
* Tonini, Gian Paolo. The Origin of Neuroblastoma (en anglès). A: Neuroblastoma - Current State and Recent Updates, Chap. 2 (Gowda, C; Ed.) InTechOpen, 2017; Oct 25, pp: 21-33. ISBN 978-953-51-3584-5. DOI 10.5772/intechopen.69422 [Consulta: 1r desembre 2019].
* Speleman, Frank; Park, Julie R.; Henderson, Tara O. Neuroblastoma: A Tough Nut to Crack (en anglès). American Society of Clinical Oncology Educational, Book 36, 2018; Oct 29, pp: e548-e557. PMID: 27249766. DOI 10.1200/EDBK_159169 [Consulta: 19 novembre 2019].
* Li, Xiaozhi; Meng, Yutong. A prognostic nomogram for neuroblastoma in children (en anglès). PeerJ, 2019 Jul 11; 7, pp: e7316. PMID: 31338261. DOI 10.7717/peerj.7316 [Consulta: 25 novembre 2019].
* Cañete Nieto, Adela; Balaguer Guill, Julia; Bermúdez Cortés, Mar; Bordallo Vázquez, María; et al. Actualización en neuroblastoma para Medicina (en castellà). Canal Estrategia Editorial, 2020; Gen 27, pàgs: 169. ISBN 978-84-17524-59-3 [Consulta: 25 març 2022]. Arxivat 12 April 2022$^{[Datemismatch]}$ a Wayback Machine.
* Lerone, Margherita; Marzia, Ognibene; Annalisa, Pezzolo; Giuseppe, Martucciello; et al. Molecular Genetics in Neuroblastoma Prognosis (en anglès). Children (Basel), 2021 Maig 29; 8 (6), pp: 456. PMID: 34072462. DOI 10.3390/children8060456 [Consulta: 28 novembre 2021].
* Maeyama, Takatoshi; Ichikawa, Chihiro; Okada, Yosuke; Sawada, Akihisa; et al. Beta-human chorionic gonadotropin-producing neuroblastoma: an unrecognized cause of gonadotropin-independent precocious puberty (en anglès). Endocr J, 2021; Oct 14, pp: EJ21-0366. PMID: 34645729. DOI 10.1507/endocrj.EJ21-0366 [Consulta: 7 novembre 2021].
* Ciaccio, Roberto; De Rosa, Piergiuseppe; Aloisi, Sara; Marta, Viggiano; et al. Targeting Oncogenic Transcriptional Networks in Neuroblastoma: From N-Myc to Epigenetic Drugs (en anglès). Int J Mol Sci, 2021 Nov 28; 22 (23), pp: 12883. PMID: 34884690. DOI 10.3390/ijms222312883 [Consulta: 4 gener 2022].
* Liu, Jun; Li, Cuicui; Yang, Xu; Lu, Xia; et al. The Diagnostic Value of 18 F-FDG PET/CT Bone Marrow Uptake Pattern in Detecting Bone Marrow Involvement in Pediatric Neuroblastoma Patients (en anglès). Contrast Media Mol Imaging, 2022 Gen 6; 2022, pp: 7556315. PMID: 35082556. DOI 10.1155/2022/7556315 [Consulta: 15 març 2022].

## Enllaços externs

* «Neuroblastoma». Canal Salut. Generalitat de Catalunya.
* Neuroblastoma Surgery American Cancer Society; 2018, Mar (anglès)
* International Neuroblastoma Risk Group Task Force inrgdb.org; 2019, Set (anglès)
* Children's Neuroblastoma Cancer Foundation cncfhope.org; 2019, Jul (anglès)
* Asociación de familiares y amigos de pacientes con neuroblastoma asociacion-nen.org; 2019, Jul (castellà)